stanford-oval/wikipedia huggingface dataset:
New York
Palvelut > Terveydenhuolto

New Yorkin kaupungin terveysvirasto perustettiin 1800-luvulla, ja sen ensimmäisiin tehtäviin kuuluivat juomaveden laadun parantaminen ja maidon tarkastusten järjestäminen. Tuohon aikaan tärkeimpiä kuolinsyitä olivat tuberkuloosi ja keuhkokuume. 1900-luvun puolella taisteltiin lavantaudin leviämistä vastaan ja järjestettiin rokotuskampanjoita poliota ja isorokkoa vastaan. 1950-luvulla tärkeimmäksi kuolinsyyksi nousivat sydäntaudit ja 2000-luvulla niiden rinnalle tulivat syöpä, diabetes ja influenssa. Nykyisin virastossa on yli 6000 työntekijää, ja sen budjetti on 1,5 miljardia dollaria. Viime vuosikymmenien haasteita ovat olleet 1980-luvun AIDS-epidemia ja sitä seurannut lääkkeille vastustuskykyisen tuberkuloosin yleistyminen, arboviruksiin kuuluvan Länsi-Niilin viruksen leviäminen kaupunkiin vuonna 1999 sekä SARSin ja lintuinfluenssan uhka 2000-luvulla.
New Yorkin suurkaupunkialueella on kaikkiaan 148 sairaalaa.
Palvelut > Energia ja vesihuolto

New Yorkiin tuotetaan juomavettä tekoaltaista, joista jotkut sijaitsevat sisämaassa jopa 200 kilometrin päässä New Yorkin osavaltion muissa osissa. Juomavesi on hyvälaatuista.
New York tuottaa päivässä 4,9 miljardia litraa jätevettä. Vuonna 2011 julkistettiin suunnitelma käyttää jätevedestä erotettua lietettä metaanin tuotantoon.
New Yorkissa tuotetaan sähköä öljyllä ja kaasulla. Muualla osavaltiossa on myös ydinvoimaa, vesivoimaa ja tuulivoimaa sekä muita uudistuvia energianlähteitä.
Kulttuuri

New Yorkin kulttuurinen vetovoima on vahva. Yli vuosisadan ajan lahjakkaat, mutta vielä tuntemattomat taiteilijat ja kunnianhimoiset maineen tavoittelijat ympäri maailman ovat hakeutuneet kaupunkiin, jonka he ovat tunteneet henkiseksi kodikseen. Kaikilla taiteenaloilla New York on paikka, johon on pakko mennä nähdäkseen, voiko menestyä. Mikään toinen ympäristö ei tarjoa kovempaa haastetta.
New York korvasi Bostonin Yhdysvaltojen kulttuurin keskuksena jo 1800-luvun puolessavälissä, kun sen lehdistö ja taiteellinen vapaus houkutteli toisinajattelijoita. Greenwich Villagesta tuli sopeutumattomien turvapaikka ennen ensimmäistä maailmansotaa. Moderni kuvanveisto, beat-runous ja abstrakti ekspressionismi ovat vain kolme esimerkkiä 1900-luvun taidesuuntauksista, jotka ovat saaneet alkunsa Greenwich Villagesta.
Kulttuuri > Kuvataide

New York on Yhdysvaltain johtava taidekaupunki. Se on nykytaiteen kansainvälinen keskus, ja kaupunki on saanut taiteeseen jonkin verran avustusta valtiolta, mutta yleensä keräämällä lahjoituksia erilaisilta yrityksiltä. Taide on joka puolella New Yorkia vahvasti läsnä ja taidetta arvostetaan.
Joka vuosi järjestetään kaupungissa nykytaiteeseen keskittyvät taidemessut, jotka ovat Yhdysvaltojen merkityksellisimmät Miamin vastaavien messujen jälkeen, sillä niihin osallistui 154 taidegalleriaa ja 340 muuta näytteilleasettajaa vuonna 2006.
1800-luvulla Manhattanilla vaikutti taidemaalareiden Hudson River -koulukunta, ja Greenwich Villageen rakennettiin Tenth Street Studio. 1930-luvulla Jackson Pollock muutti Lännestä New Yorkiin, loi abstraktin ekspressionismin ja muutti modernin taiteen suuntaa.
Philadelphissa syntynyt graffiti kehitti New Yorkissa omia muotojaan ja graffititaiteilijat, kuten Keith Haring nousivat kaduilta gallerioihin.
Kulttuuri > Musiikki

Bronxin länsiosissa syntyi hip hop, kaupungin underground-klubeissa syntyi disko, ja latinalaisesta Amerikasta tulleet siirtolaiset yhdistivät maidensa rytmit 1960-luvulla ja kehittivät salsan. Harlemissa kukoisti jazz, jonka tunnetuimpia esityspaikkoja olivat Apollo-teatteri ja Cotton Club, ja Greenwich Villagen kaupunginosa oli folk-musiikin keskus 1960-luvulla.
Kulttuuri > Esittävät taiteet

Esittävät taiteet ovat New Yorkissa aina läsnä. Niiden kirjo vaihtelee kohtuuttoman kalliista muotiesityksistä ilmaisiin amatöörinäytöksiin, ja niistä nauttii kaikenlainen yleisö.
Broadway (teatteri) on ollut 1890-luvulta lähtien Yhdysvaltojen tärkein teatterikeskus, Great White Way. New Yorkissa tuotetaan ja esitetään vakavaa teatteria ja loisteliaita musikaaleja suurelle yleisölle, mutta myös tuhansia muita näytöksiä, jota ainoastaan todelliset harrastajat seuraavat. Kaupungin off Broadway ja off off Broadway -teattereissa esitetään kokeellisempaa teatteria, ja niissä pääsevät esille uudet käsikirjoitukset, esiintyjät ja ohjaajat. 1900-luvun loppuvuosina uudet esityspaikat Times Squarella, pilvenpiirtäjissä ja yhtäkkiä muodikkaaksi tulleen 42nd Streetin varrella vetivät puoleensa uutta yleisöä ja lippujen hinnat nousivat suosion kasvun myötä. Tarjolla on kuitenkin myös ilmaisia Shakespeare-esityksiä Keskuspuistossa, ja alennuslippuja meneillä oleviin näytöksiin on aina saatavilla. Jokaisessa kaupunginosassa paikalliset ryhmät tarjoavat enemmän esityksiä kuin kukaan ehtii seuraamaan.
1960-luvulla valmistunut Lincoln Center on esittävän taiteen suosijoiden mekka, jossa toimivat Metropolitan-ooppera, New Yorkin filharmonikot ja New York City Ballet. Hienoimmat konsertit järjestetään Carnegie Hallissa. Hyviä vaihtoehtoja tarjoavat myös Manhattanin Town Hall ja Brooklynin Academy of Music, joka on Yhdysvaltojen vanhimpia esittävän taiteen keskuksia.
Kulttuuri > Elokuva ja televisio

Mikään kaupunki ei ole amerikkalaisille yhtä tunnistettava kuin New York: sen säihkyvä yöelämä ja karut asuma-alueet ovat osa kansallista tietoisuutta. Elokuvaohjaajat käyttävät kaupunkia mielellään kuvauspaikkana, ja kaupunginhallinto on rohkaissut siihen. New York on myös tärkeä dokumenttien ja independent-elokuvien tuotantopaikka. Ennen ensimmäistä maailmansotaa Queens oli varhaisen elokuvateollisuuden keskus, ja siellä toimii yhä Astorian studiokeskus.
Kaupunki on ollut myös monien menestyneiden TV-sarjojen tapahtumapaikka. Sellaisten sarjojen kuin The Goldbergs, I Love Lucy, Perhe on pahin ja Seinfeld myötä New Yorkista on tullut osa amerikkalaisten yhteistä kulttuurikokemusta.
Kulttuuri > Museot ja kirjastot

Kaupungin tunnetuin ja vierailijoiden eniten suosima museo on luultavasti Metropolitan Museum of Art. The Cloisters on erikoistunut keskiajan taiteeseen, kun taas avantgardea on esillä Museum of Modern Artissa ja Whitneyn ja Guggenheimin museoissa. Luonnontieteitä ja astronomiaa esittelee American Museum of Natural History, ja esikolumbiaanista ja  Muinaisen Egyptin taidetta voi katsella Brooklyn Museumissa.
Public Libraryn valtavat kokoelmat ovat Yhdysvaltojen toiseksi suurimmat Kongressin kirjaston jälkeen. Tutkijoita vetävät puoleensa myös Morgan Library, etenkin sen keskiajan ja renessanssiajan Euroopan käsikirjoitukset, ja Ellis Islandin siirtolaismuseo.
Kulttuuri > Kirjallisuus

New Yorkia, sen viehätyksiä ja vaaroja ovat kuvanneet niinkin erilaiset kirjalliset hahmot kuin Washington Irving, Herman Melville, Walt Whitman, O. Henry, Algonquin Round Tablen jäsenet, Rex Stout ja Evan Hunter.
Kulttuuri > Media

Yhdysvaltojen suurimpiin uutistelevisiokanaviin kuuluvien ABC:n, CBS:n ja NBC:n sekä kaapeliverkko HBOn pääkonttorit ovat New Yorkissa.
Tunnettuja newyorkilaisia sanomalehtiä ovat
New York Daily News (sanomalehti)
New York Times (sanomalehti)
New York Post (sanomalehti)
Metro (ilmaisjakelulehti)
Foreign Affairs (6 numeroa vuodessa)
Newsweek (uutisviikkolehti)
The New Yorker (40 numeroa vuodessa)
Harper’s Magazine (kuukausittain)
BIGNews (kuukausittain)
Street News (joka kuudes viikko)
Kulttuuri > Ruoka

New Yorkin monet kansallisuudet ovat tuoneet sinne omia perinneruokiaan, jotka ovat kehittyneet edelleen vuosien varrella. New Yorkissa on syntynyt monia kuuluisia ruokalajeja tai omia muunnelmia tunnetuista ruokalajeista, kuten nakkisämpylä, pizza, pastramivoileipä, hampurilainen, simpukkakeitto ja juustokakku.
Urheilu

New Yorkin kaupunkialueen kansallisesti menestynein ammattilaisurheiluseura on baseball-seura New York Yankees, joka on voittanut 27 kertaa MLB:n mestaruuden World Seriesin. Kaupungista on myös toinen baseball-seura, New York Mets. Madison Square Gardenilla kotiottelunsa pelaavat NHL-joukkue New York Rangers, NBA-joukkue New York Knicks ja naisten NBA:ssa pelaava New York Liberty. Lisäksi kaupungissa pelaavat NBA-joukkue Brooklyn Nets.
New Yorkin suurkaupunkialueella pelaa lisäksi useita muita pääsarjatason joukkuetta. Jääkiekkojoukkue New York Islanders pelaa kotiottelunsa Long Islandilla. New Jerseyn osavaltion puolella amerikkalaista jalkapalloa pelaavat New York Jets ja New York Giants, joiden kotistadion MetLife Stadium oli valmistuessaan 2010 maailman kallein urheilustadion. Jalkapallon MLS-sarjassa pelaa newyorkilaisseura New York City FC, ja New Jerseyn puolella New York Red Bulls.
Merkittävä vuosittain järjestettävä urheilutapahtuma on New Yorkin maraton, joka on ollut useana vuotena maailman suurin maraton. Lisäksi Queensin kaupunginosassa pelataan vuosittain yksi neljästä tenniksen Grand Slam -turnauksesta, Yhdysvaltain avoimet. New Yorkissa ei ole järjestetty olympialaisia, mutta kaupunki on hakenut kisaisännyyttä vuosien 2012 sekä 2024 olympialaisiin.
Ystävyyskaupungit

New Yorkilla on kymmenen ystävyyskaupunkia:
Tokio, Japani
Peking, Kiina
Madrid, Espanja
Kairo, Egypti
Saint-Domingue, Dominikaaninen tasavalta
Budapest, Unkari
Jerusalem, Israel
Tel Aviv, Israel
Lontoo, Iso-Britannia
Johannesburg, Etelä-Afrikka
Aiheesta muualla

Kuvia tai muita tiedostoja aiheesta New York Wikimedia Commonsissa
Matkaopas aiheesta New York Wikimatkoissa
New Yorkin kaupungin virallinen sivusto (englanniksi)
| n k Megakaupungit |
| --- | --- |
Afrikka (3):  Kairo  Kinshasa  Lagos 
Aasia (29):  Bangalore  Bangkok  Chengdu  Chennai  Chongqing  Delhi  Dhaka  Hangzhou  Hồ Chí Minh  Hyderabad  Istanbul  Jakarta  Kalkutta  Kanton  Karachi  Keihanshin  Lahore  Metro Manila  Mumbai  Nagoya  Peking  Soul  Shanghai  Shenzhen  Teheran  Tianjin  Tokio  Wuhan  Xiamen 
Eurooppa (5):  Istanbul  Lontoo  Moskova  Pariisi  Rein–Ruhr 
Pohjois-Amerikka (3):  Los Angeles  México  New York 
Etelä-Amerikka (5):  Bogotá  Buenos Aires  Lima  Rio de Janeiro  São Paulo 
New York satelliittikuvassa. Keskellä näkyy Manhattan.
Wollman Rink -luistinrata Central Parkissa talvella.
Kesäinen näkymä Central Parkista.
New Yorkin hallintoalueet:  (1) Manhattan  (2) Brooklyn  (3) Queens  (4) Bronx  (5) Staten Island
Uuden Amsterdamin kartta vuodelta 1660. Kaupunki perustettiin Manhattanin eteläkärkeen.
Kapteeni Kidd New Yorkin satamassa. Jean Leon Gerome Ferrisin (1863–1930) maalaus.
Mulberry Street noin vuonna 1900.
New Yorkin Ydinkeskustaa vuonna 1929.
Manhattanin eteläkärki marraskuussa 2014.
New Yorkin pormestari on Eric Adams.
New Yorkin pörssi on osakkeiden yhteenlasketun markkina-arvon perusteella maailman suurin arvopaperipörssi.
New Yorkin metro on asemien määrällä mitattuna maailman suurin metrojärjestelmä.
New Yorkin keltainen taksi.
Etnisten ryhmien jakautuminen New Yorkissa vuonna 2010. Jokainen piste kuvaa 25 ihmistä.   Valkoiset   Mustat   Aasialaiset   Latinot ja muut keltaisella.
New Yorkin asukasmäärän kehitys 1750–2010.
Kiinalainen kaupunginosa Chinatown.
Washington Square Arch on New Yorkin yliopiston ja Greenwich Villagen kaupunginosan epävirallinen symboli.
Vapaudenpatsas symboloi vapautta ja toivoa.
Lincoln Center for the Performing Arts.
Solomon R. Guggenheim -museo.
New York Metsin kotistadion Citi Field.
Sami Pauni

| Sami Pauni> Henkilötiedot |
| --- | --- |
Syntynyt: 10.06.1974 Espoo
Kansalaisuus:  Suomi
Ammatti:  Hallinto- ja lakiasiainjohtaja
Sami Pauni (s. 10. kesäkuuta 1974 Espoo) on suomalainen, kansainvälisessä liiketoiminnassa uransa tehnyt johtaja, joka toimii aktiivisesti ihmisoikeusjärjestötyössä erityisesti tyttöjen ja vähemmistöjen oikeuksien puolesta.
Kahden Intiassa vietetyn vuoden jälkeen Pauni hakeutui mukaan ihmisoikeuksia edistävien järjestöjen toimintaan. Vuodesta 2023 hän on toiminut Plan International Suomen hallituksen jäsenenä, vuoden 2025 alusta hallituksen puheenjohtajana .
Pauni on nostanut julkisessa keskustelussa esiin seksuaali- ja sukupuolivähemmistöjen asemaa liike-elämässä.
Sami Pauni on toiminut pakkausyhtiö Huhtamäki Oyj:n johtoryhmän jäsenenä vuodesta 2015 lähtien vastuualueinaan muun muassa laki-, hallinto-, compliance-, riskienhallinta- ja yritysvastuuasiat. Vuodet 2018-2020 Pauni asui Mumbaissa, Intiassa. Vuosina 2006–2015 hän työskenteli Huhtamäen palveluksessa lakiasiainjohtajana ja juristina. Ennen Huhtamäellä työskentelyään hän toimi asianajajana Roschier Asianajotoimisto Oy:ssä.
Pauni valmistui oikeustieteen kandidaatiksi Helsingin yliopistosta vuonna 2002 ja suoritti Aalto yliopiston Executive MBA -tutkinnon vuonna 2014. Hän on ollut Rovio Pet Foods Oy:n hallituksen jäsen vuodesta 2023. Hän on Kansainvälisen kauppakamarin (ICC) Suomen valtuuskunnan jäsen (2020–); Arvopaperimarkkinayhdistys ry:n markkinatapalautakunnan jäsen (2013–); sekä Elinkeinoelämän Keskusliitto EK:n lakivaliokunnan jäsen (2013–).
Jo Potter

Jo Potter vuonna 2012.
Josanne ”Jo” Potter (s. 13. marraskuuta 1984 Mansfield) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa huhtikuun 2018 loppuun mennessä 35 maaottelua ja tehnyt niissä kolme maalia. Hän saavutti MM-pronssia vuonna 2015 ja pelasi EM-kilpailuissa 2017 Englannin selviytyessä välieriin.
Potter esiintyi ensimmäisen kerran Englannin naisten maajoukkueessa syyskuussa 2004. MM-kilpailuissa 2015 hän pelasi yhdessä alkulohko-ottelussa ja pronssiottelussa. EM-kilpailuissa 2017 hän pelasi kahdessa alkulohko-ottelussa.
Seuratasolla Potter edustaa Readingiä, jonne hän siirtyi Notts Countysta vuonna 2017. Aiemmin hän on edustanut pitkään muun muassa Birmingham Cityä.
Joe Bidenin hallitus

| Joe Bidenin hallitus |
| --- | --- |
  Yhdysvaltain 46. kabinetti
 Hallitus kesäkuussa 2021
Toimikausi alkoi:  20. tammikuuta 2021
Toimikausi päättyi:  20. tammikuuta 2025
Jäsenet
Hallituksen johtaja:  Joe Biden
Ministerien lukumäärä:  24
Hallituspuolueet:  Demokraatit
Oppositiopuolueet:  Republikaanit
Historia
Vaalit:  Yhdysvaltain presidentinvaalit 2020
Edellinen:  Donald Trumpin I hallitus
Seuraava:  Donald Trumpin II hallitus
Joe Bidenin hallitus (engl. Biden Cabinet) oli Yhdysvaltain hallitus Joe Bidenin presidenttikaudella 2021–2025.
Yhdysvaltain presidentti

| Virka | Viranhaltija | Virassa | Puolue |
| --- | --- | --- | --- |
|  Yhdysvaltain presidentti |  Joe Biden | 20. tammikuuta 2021 – 20. tammikuuta 2025 | Demokraatit |
Yhdysvaltain varapresidentti

| Virka | Viranhaltija | Virassa | Puolue |
| --- | --- | --- | --- |
|  Yhdysvaltain varapresidentti |  Kamala Harris | 20. tammikuuta 2021 – 20. tammikuuta 2025 | Demokraatit |
Ministerit

| Virka | Viranhaltija | Virassa | Puoluetausta |
| --- | --- | --- | --- |
|  Ulkoministeri |  Antony Blinken | 26. tammikuuta 2021 – 20. tammikuuta 2025 | Demokraatit |
|  Valtiovarainministeri |  Janet Yellen | 25. tammikuuta 2021 – 20. tammikuuta 2025 | Demokraatit |
|  Puolustusministeri |  Lloyd Austin | 22. tammikuuta 2021 – 20. tammikuuta 2025 |  |
|  Oikeusministeri |  Merrick Garland | 11. maaliskuuta 2021 – 20. tammikuuta 2025 |  |
|  Sisäministeri |  Deb Haaland | 16. maaliskuuta 2021 – 20. tammikuuta 2025 | Demokraatit |
|  Maatalousministeri |  Tom Vilsack | 24. helmikuuta 2021 – 20. tammikuuta 2025 | Demokraatit |
|  Kauppaministeri |  Gina Raimondo | 3. maaliskuuta 2021 – 20. tammikuuta 2025 | Demokraatit |
|  Työministeri |  Marty Walsh | 23. maaliskuuta 2021 – 11. maaliskuuta 2023 | Demokraatit |
|  Työministeri |  Julie Su (virkaatekevä) | 11. maaliskuuta 2023  – 20. tammikuuta 2025 | Demokraatit |
|  Terveysministeri |  Xavier Becerra | 19. maaliskuuta 2021 – 20. tammikuuta 2025 | Demokraatit |
|  Asunto- ja kaupunkikehityksen ministeri |  Marcia Fudge | 10. maaliskuuta 2021 – 22. maaliskuuta 2024 | Demokraatit |
|  Asunto- ja kaupunkikehityksen ministeri |  Adrianne Todman (virkaatekevä) | 22. maaliskuuta 2024 – 20. tammikuuta 2025 | Demokraatit |
|  Liikenneministeri |  Pete Buttigieg | 2. helmikuuta 2021 – 20. tammikuuta 2025 | Demokraatit |
|  Energiaministeri |  Jennifer Granholm | 25. helmikuuta 2021 – 20. tammikuuta 2025 | Demokraatit |
|  Opetusministeri |  Miguel Cardona | 2. maaliskuuta 2021 – 20. tammikuuta 2025 | Demokraatit |
|  Veteraaniasiainministeri |  Denis McDonough | 8. helmikuuta 2021 – 20. tammikuuta 2025 | Demokraatit |

|  Kotimaan turvallisuuden ministeri |  Alejandro Mayorkas | 2. helmikuuta 2021 – 20. tammikuuta 2025 | Demokraatit |
Ministerin arvoiset virkamiehet

| Virka | Viranhaltija | Virassa | Puoluetausta |
| --- | --- | --- | --- |
|  Valkoisen talon kansliapäällikkö |  Ron Klain | 20. tammikuuta 2021 – 7. helmikuuta 2023 | Demokraatit |
|  Valkoisen talon kansliapäällikkö |  Jeff Zients | 8. helmikuuta 2023 – 20. tammikuuta 2025 | Demokraatit |
|  Ympäristönsuojeluviraston johtaja |  Michael Regan | 11. maaliskuuta 2021 – 20. tammikuuta 2025 | Demokraatit |
|  Valkoisen talon budjettijohtaja |  Shalanda Young | 24. maaliskuuta 2021 – 20. tammikuuta 2025 (virkaatekevä 24. maaliskuuta 2021 – 17. maaliskuuta 2022) | Demokraatit |
|  Kansallisen tiedustelupalvelun johtaja |  Avril Haines | 21. tammikuuta 2021 – 20. tammikuuta 2025 | Demokraatit |
|  Valkoisen talon kauppaedustaja |  Katherine Tai | 18. maaliskuuta 2021 – 20. tammikuuta 2025 | Demokraatit |
|  Yhdistyneiden kansakuntien suurlähettiläs |  Linda Thomas-Greenfield | 25. helmikuuta 2021 – 20. tammikuuta 2025 |  |
|  Talousneuvonantajien neuvoston puheenjohtaja |  Cecilia Rouse | 12. maaliskuuta 2021 – 31. maaliskuuta 2023 | Demokraatit |
|  Talousneuvonantajien neuvoston puheenjohtaja |  Jared Bernstein | 10. heinäkuuta 2023 – 20. tammikuuta 2025 | Demokraatit |
|  Pienyrityshallinnon johtaja |  Isabel Guzman | 17. maaliskuuta 2021 – 20. tammikuuta 2025 | Demokraatit |
|  Valkoisen talon tiede- ja teknologiapolitiikan edustaja |  Eric Lander | 2. kesäkuuta 2021 – 18. helmikuuta 2022 | Demokraatit |
|  Valkoisen talon tiede- ja teknologiapolitiikan edustaja |  Arati Prabhakar | 3. lokakuuta 2022 – 20. tammikuuta 2025 | Demokraatit |
Freeze

| ”Freeze” T-Pain feat>  Chris Brown |
| --- | --- | --- |

Singlen tiedot
 Äänitetty : 2008
 Julkaistu: 10. lokakuuta 2008
 Formaatti: digitaalinen lataus, CDS
 Tekijä(t): T-Pain, Chris Brown
 Tuottaja(t): T-Pain
 Tyylilaji: pop, beatbox, funk, R&B, dance
 Kesto: 03.38
 Levy-yhtiö: Nappy Boy, Konvict, Jive
T-Painin muut singlet
| ”Chopped ’n’ Skrewed” 2008 | ”Freeze” 2008 | ”One More Drink” 2008 |
Chris Brownin muut julkaisut
| ”Superhuman” 2008 | ”Freeze” 2008 | ”Work That!” 2009 |
Freeze on kolmas ja viimeinen single R&B-artisti T-Painin kolmannelta studioalbumilta Thr33 Ringziltä. Singlellä vierailee Chris Brown. Singlestä on julkaistu musiikkivideo, ja se julkaistiin 10. lokakuuta 2008.
| n k T-Pain |
| --- | --- |
Studioalbumit:  Rappa Ternt Sanga  Epiphany  Thr33 Ringz  The Instrumentals  RevolveЯ  Oblivion  1UP 
Mixtapet:  Prevolver 
Yhteismixtapet:  The T-Wayne Show 
Singlet:  ”I’m Sprung”  ”I’m ’n Luv (Wit a Stripper)” (feat. Mike Jones)  ”Studio Luv”  ”Buy U a Drank (Shawty Snappin')” (feat. Yung Joc)  ”Bartender” (feat. Akon)  ”Church”  ”Can't Believe It” (feat. Lil Wayne)  ”Superman” (feat. DJ Khaled) (promosingle)  ”Chopped & Skrewed” (feat. Ludacris)  ”Freeze” (feat. Chris Brown)  ”Best Love Song” (mukana Chris Brown)  ”5 O’clock” (mukana Wiz Khalifa ja Lily Allen)  ”Getcha Roll On” (mukana Tory Lanez)  ”A Million Times” (mukana O.T. Genasis)  ”Girlfriend”
Jesse L. Lasky

| Jesse L>  Lasky |
| --- | --- |
 Jesse L. Lasky vuonna 1915.
Henkilötiedot
Syntynyt: 13. syyskuuta 1880 San Francisco,  Kalifornia
Kuollut: 13. tammikuuta 1958 (77 vuotta) Los Angeles,  Kalifornia
Kansalaisuus:  Yhdysvallat
Ammatti:  elokuvatuottaja
Aiheesta muualla
IMDb
Elonet
Jesse L. Lasky (13. syyskuuta 1880 San Francisco, Yhdysvallat – 13. tammikuuta 1958 Los Angeles,  Kalifornia) oli yhdysvaltalainen elokuvatuottaja.
Lasky perusti yhdessä lankonsa Samuel Goldwynin kanssa Jesse Lasky Feature Play Companyn. Studion ensimmäinen elokuva oli vuonna 1914 valmistunut The Squaw Man, jonka menestys osaltaan vaikutti Hollywoodin muuttumiseen elokuvateollisuuden keskuspaikaksi. Jesse Lasky Feature Play Company yhdistyi myöhemmin Adolph Zukorin Famous Playersin kanssa. Fuusiossa syntynyt Famous Players-Lasky oli eräs mykkäfilmien aikakauden merkittävimmistä elokuvastudioista. Myöhempien fuusioiden jälkeen studiosta syntyi Paramount Pictures.
Lasky menetti työnsä 1930-luvun laman seurauksena, jonka jälkeen hän toimi itsenäisenä tuottajana. Vuonna 1935 hän perusti yhdessä Mary Pickfordin kanssa Pickford-Lasky-studion, mutta sen toiminta jäi lyhytaikaiseksi. Myöhemmin Lasky tuotti muun muassa kykyjenetsintäohjelmaa radioon. Lasky palasi Paramountille tuottajaksi 1950-luvulla, mutta hän kuoli ennen ensimmäisen elokuvansa valmistumista. Lasky on saanut tähden Hollywood Walk of Famelle.
Aiheesta muualla

Kuvia tai muita tiedostoja aiheesta Jesse L. Lasky Wikimedia Commonsissa
Jesse L. Lasky Internet Movie Databasessa. (englanniksi)
Jesse L. Lasky Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Australia  Alankomaat 
Taiteenala:  Discography of American Historical Recordings  Photographers' Identities 
Henkilöt:  Trove  Elonet 
Muut:  NARA  SNAC  IdRef
Wuorenheimo

Wuorenheimo on suomalainen aatelissuku, joka on osa Bergbom-sivistyssukua.
Bergbom-suvun vanhin varmuudella tunnettu esi-isä on Porissa syntynyt ja 1700-luvulla Kruunupyyssä asunut henkikirjoittaja Erik Bergbom. Aatelissuvun kantaisä, senaattori Ossian Bergbom aateloittiin vuonna 1903 nimellä Wuorenheimo. Suku introdusoitiin seuraavana vuonna ritarihuoneelle aatelisena sukuna nro 276.
Jäseniä

Ossian Wuorenheimo, synt. Bergbom (1845–1917), senaattori, pääjohtaja, maamarsalkka
Aarne Wuorenheimo, synt. Bergbom (1887–1953), lähetystöneuvos, elokuvatuottaja, Ossian Wuorenheimon poika
Ossian Wuorenheimo (1918–2015), eversti, Helsingin sotilaspiirin päällikkö, Ossian Wuorenheimon pojanpoika (puoliso kieltenopettaja Marja Wuorenheimo)
Äitinsä puolelta sukuun kuuluu historiantutkija Kari Selén.
Syntiset sisaret

Syntiset sisaret on brittiläinen televisiosarja, jota näytettiin Englannissa vuosina 2004–2006 Channel 4 -kanavalla. Sarja kertoo neljästä sairaanhoitajasta, jotka työskentelevät St. Margaretsin sairaalassa. Heitä kiinnostaa enemmän hauskanpito ja lääkäreiden ärsyttäminen kuin potilaiden hoitaminen. Suomessa sarjaa on esitetty 2006 alkaen MTV3- ja Sub TV -kanavilla.
Näyttelijät

Louise Delamere - Lia Costoya
Kaye Wragg - Katherine 'Kate' Oakley
Sunetra Sarker - Anji Mittel
Jo Joyner - Beverly 'Beth' Nicholls
Francis Magee - Mr. Leslie McManus
Derek Riddell - Dr. Jamie Patterson
James Frost - Callum
Charlotte Leach - Emma
Lynn Ferguson - Stella
Aiheesta muualla

Syntiset sisaret Internet Movie Databasessa (englanniksi)
Anna Katharina Emmerich

| Anna Katharina Emmerich |
| --- | --- |
 Anna Katharina Emmerich, maalaus vuodelta 1895.
Henkilötiedot
Syntynyt: 8. syyskuuta 1774 Coesfeld, Westfalen, Pyhä saksalais-roomalainen keisarikunta
Kuollut: 9. helmikuuta 1824 (49 vuotta) Dülmen, Westfalen, Saksan liitto
Kansalaisuus:  saksalainen
Ammatti:  nunna
Autuas Anna Katharina Emmerich (myös Emmerick; 8. syyskuuta 1774 Coesfeld, Westfalen, Pyhä saksalais-roomalainen keisarikunta – 9. helmikuuta 1824, Dülmen, Westfalen, Saksan liitto) oli Saksassa syntynyt augustinolainen nunna, mystikko, ekstaatikko ja stigmaatikko. Häntä kunnioitetaan katolisessa kirkossa. Kirkko julisti hänet kunnianarvoiseksi vuonna 2001, paavi Johannes Paavali II julisti hänet autuaaksi 3. lokakuuta 2004 Pietarinkirkossa, Vatikaanivaltiossa, ja hänen juhlapäiväänsä vietetään 9. helmikuuta. Autuaan Emmerichin väitetään nähneen koko Jeesuksen Kristuksen elämän. Hänet tunnetaan muun muassa teoksista The Dolorous Passion of Our Lord Jesus Christ, The Life of the Blessed Virgin Mary ja The Life of Our Lord.